**ΔΕΛΤΙΟ ΤΥΠΟΥ**

ΚΔΒΜ Κομοτηνή, 30/06/ 2020

**Θέμα: Παράταση υποβολής αιτήσεων για την Πρόσκληση Εκδήλωσης Ενδιαφέροντος για Θέσεις Εκπαιδευτών Ενηλίκων στα «Κέντρα Διά Βίου Μάθησης (Κ.Δ.Β.Μ.) - ΝΕΑ ΦΑΣΗ»**

Στα πλαίσια της **περαιτέρω διάχυσης της σχετικής Ανακοίνωσης/Πρόσκλησης στην τοπική κοινότητα του Δήμου Κομοτηνής,** ανακοινώνoυμετην **παράταση** της προθεσμίας υποβολής ηλεκτρονικών αιτήσεων και φακέλου αίτησης και δικαιολογητικών και την **τροποποίηση**στα αντίστοιχα πεδία της με **Α.Π. 660/4/16980/10.06.2020 Πρόσκλησης Εκδήλωσης Ενδιαφέροντος για σύναψη σύμβασης έργου για θέσεις εκπαιδευτών ενηλίκων στα Κέντρα Διά Βίου Μάθησης (Κ.Δ.Β.Μ.),** στο πλαίσιο της Πράξης με τίτλο: «Κέντρα Διά Βίου Μάθησης (Κ.Δ.Β.Μ.) – Νέα Φάση»,  με κωδικό ΟΠΣ 5002212 (αρ. πρωτ. 6998/439/11-06-2020 Απόφαση ΔΣ ΙΝΕΔΙΒΙΜ):

**Νέα καταληκτική ημερομηνία Υποβολής Ηλεκτρονικών Αιτήσεων:  έως και 06/07/2020 (ώρα 11:00 π.μ.)**

**Νέα καταληκτική ημερομηνία Υποβολής Φακέλου Αίτησης και Δικαιολογητικών: έως και 10/07/2020**

**Οι ιστοσελίδες πρόσβασης στα αρχεία της Ανακοίνωσης σχετικά με την Παράταση και την τροποποίηση της Πρόσκλησης είναι οι ακόλουθες:**

Ιστοσελίδα Ι.ΝΕ.ΔΙ.ΒΙ.Μ. [www.inedivim.gr](http://www.inedivim.gr/)  
Ιστοσελίδα Έργου [http://kentradiaviou.gr](http://kentradiaviou.gr/)

Η αίτηση υποβάλλεται ηλεκτρονικά στη διεύθυνση [**http://mis.inedivim.gr**](http://mis.inedivim.gr/)

**Αιτήσεις που δεν υποβάλλονται με την ανωτέρω (ηλεκτρονική) μορφή και αποστέλλονται ταχυδρομικά, με e-mail ή fax, δεν γίνονται δεκτές και απορρίπτονται.**

Οι υποψήφιοι θα αποστείλουν στο Ι.ΝΕ.ΔΙ.ΒΙ.Μ. ταχυδρομικά ή με ταχυμεταφορές τα δικαιολογητικά τους εντός σφραγισμένου φακέλου **διάστασης Α4** **έως και τις 10/07/2020** στη διεύθυνση: **Ίδρυμα Νεολαίας και Διά Βίου Μάθησης, Αχαρνών 417 & Κοκκινάκη, 111 43 Αθήνα  (Κεντρική Γραμματεία - 2ος Όροφος),  με υποχρεωτικά συμπληρωμένα τα στοιχεία που ορίζονται στη σχετική Πρόσκληση.**

**Φάκελοι δικαιολογητικών που θα κατατεθούν ιδιοχείρως δεν θα γίνονται δεκτοί.**

**Ως τελική ημερομηνία λήψης**κατά την αποστολή των φακέλων **λογίζεται από το Ι.ΝΕ.ΔΙ.ΒΙ.Μ. η ημερομηνία που φέρει ο φάκελος αποστολής**.

Μετά το πέρας της ως άνω ημερομηνίας οι αιτήσεις θεωρούνται εκπρόθεσμες.

**Πληροφορίες σχετικά με την Πρόσκληση Εκδήλωσης Ενδιαφέροντος και τους όρους της** θα παρέχονται στα τηλέφωνα: **213-131-4657, 213-131-4620, 213-131-4528, 213-131-4526,  213-131-4638, 213-131-4648, 213-131-4644, 213-131-4639, 213-131-4645, 213-131-4534, 213-131-4640**  κατά τις **ώρες 10:00 έως 13:00**.

**Πληροφορίες σχετικά με την τεχνική υποστήριξη για την ηλεκτρονική πλατφόρμα των αιτήσεων** θα παρέχονται στο τηλέφωνο **213-131-4633** κατά τις **ώρες 10:00 έως 13:00**.